open-index/open-wikipedia-markdown huggingface dataset:
Դեմարշ

**Դեմարշ** (), պետության դիվանագիտական ելույթը՝ ուղղված այլ պետությանը։ Արտահայտվում է հայտագրի, հուշագրի, հայտարարության և այլ ձևերով։ Ըստ բովանդակության կարող է դրսևորվել մեղմ՝ զոնդաժի կամ խնդրանքի ձևով, և խիստ՝ բողոքի կամ սպառնալիքի ձևով, առանց ուժի դրսևորման։

Կատեգորիա:Պաշտոնական փաստաթղթեր
Կատեգորիա:Դիվանագիտություն
Տակլա Մական

**Տակլա-Մական**  (կիտ. трад. 塔克拉瑪干沙漠, упр. 塔克拉玛干沙漠, пиньинь: Tǎkèlāmǎgān Shāmò, уйг. تەكلىماكان قۇملۇقى, Тәклимакан қумлуқи 
Պատկեր:Taklamakan desert.jpg| Տալկա-Մականի անապատի լանդշաֆտը
Պատկեր:Taklamakan lrg.jpg|Արբանյակից տեսարան
Պատկեր:Taklamakan-d12.jpg|Յարկենդ քաղաքից անապատի տեսքը


## Ծանոթագրություններ

## Արտաքին հղումներ
* Фотографии региона в Китае
* Спутниковые фотографии из Китая 
* Personal experiences 
* TravelChinaGuide
* Пазинич В.Г. Механізм походження високогірних озер та піщаних масивів-пустель гірських країн під час танення льодовиків – пустелі Такла-Макан та Гобі 

Կատեգորիա:Չինաստանի անապատներ
Կատեգորիա:Համաշխարհային ժառանգության նախնական ցանկ
Իսրայելը Մանկական Եվրատեսիլ երգի մրցույթում

**Իսրայելը** Մանկական Եվրատեսիլ երգի մրցույթին առաջին անգամ մասնակցել է 2012 թվականին Ամստերդամում։ Իսրայել մրցույթին մասնակցելու հայտ էր ներկայացրել է դեռ 2008 թվականին սակայն ֆինանսական խնդիրների պատճառով ետ վերցրեցին մասնակցության հայտը։ 2012 թվականի հուլիսի 10-ին IBA հեռուստաընկերությունը պաշտոնապես հայտարարեց, որ երկիրը մասնակցելու է մրցույթին։

## Մասնակցումներ

Կատեգորիա:Երկրներ Մանկական Եվրատեսիլ երգի մրցույթում
Աղսու (քաղաք)

**Աղսու** (), քաղաք ներկայիս Ադրբեջանական Հանրապետությունում, Աղսույի շրջանի վարչական կենտրոն։ Բնակչությունը՝ ։

Քաղաքը հիմնադրվել է 1735 թվականին Նադիր շահի հրամանով՝ Շամախիում տեղի ունեցած երկրաշարժից հետո։

## Ծանոթագրություններ

Կատեգորիա:1735 թվականին հիմնադրված բնակավայրեր
Կատեգորիա:Ադրբեջանի քաղաքներ
Կատեգորիա:Աղսույի շրջանի բնակավայրեր
Refrain

**«Refrain»** (*Կրկներգ*), շվեյցարացի երգչուհի Լիզ Ասսիայի երգն է։ Լիզ Ասսիան այդ երգով ներկայացրել է Շվեյցարիան Եվրատեսիլ 1956 երգի մրցույթում։ Երգի հեղինակներն են Գեո Վումարդը և Էմիլ Գարդազը։ Լիզ Ասսիան այդ երգը ներկայացնելով մրցույթում հաղթանակ է բերել իր երկրին և դարձել մրցույթում առաջին հաղթողը։

Կատեգորիա:Եվրատեսիլ 1956 երգի մրցույթի երգեր
Կատեգորիա:Եվրատեսիլ երգի մրցույթում հաղթած երգեր
Կատեգորիա:Շվեյցարիայի երգերը Եվրատեսիլ երգի մրցույթում
Դարդանելի նեղուց

**Դարդանելի** (նաև *Հելլեսպոնտոս* (), ), նեղուց եվրոպական Գալիպոլյան կղզիների (Թուրքիա) և Փոքր Ասիայի հյուսիսարևմտյան մասի միջև։

Նեղուցը միացնում է Էգեյան ծովը Մարմարա ծովի հետ, իսկ Բոսֆորի հետ միասին, նաև Սև ծովին։ Հին անվանումը եղել է Գելեսպոնտ՝ ։ Իր ժամանակաից անվանումը ստացել է Դարդանիա քաղաքի անվանումից, որը գտնվում է Իդա լեռան վրա։

Նեղուցի երկարությունը կազմում է մոտ 65 կմ, լայնությունը 1,3-ից 6 կմ, միջին խորությունը 50 մ է։

## Անվանում
Կոչվում է Դարդանուս քաղաքի անունով, որն իր անվանումը ստացել է դարդաններ ցեղի անունից (նեղուցի ափին ապրած դարդանները եղել են տրոյացիների դաշնակիցը)։ Հին հունական անվանումը եղել է *Հելլեսպոնտոս*, որը բառացի նշանակել է «Հելլայի ծով»։

Ըստ հին հունական ավանդության՝ այդ անվանման առաջացումը կապվում է Հելլայի անվան հետ, որն այնտեղ ծովն է ընկել իր չար, խորթ մորից Կոլխիդա փախչելիս։ Նեղուցի թուրքական անվանումն է *Չանաքկալե բողաղ*՝ ափին գտնվող Չանաքկալե քաղաքի անունից։ Իսկ բողազ նշանակում է նեղուց։

## Հոսանքներ
Լևիտանի և Սև ծովերի աղիության շնորհիվ գոյություն ունեն երկու հիմնական հոսանքներ՝ սևծովյան աղազերծված ջրերը 1-1,5 միջին արագությամբ մակերույթային հոսքով զիջում են Մարմարա ծովի հանգույցից մինչև եվրոպական ծովափ, հատակամերձ հոսանքները՝ Եգեյան ծովից Մարմարա ծով։

## Տեղադիրքը
Դարդանելի նեղուցը միացնում է Էգեյան ծովը Մարմարա ծովին, ևս մեկ զույգ էլ՝ Բոսֆորը՝ Սևին։

## Պատմություն
Հին ժամանակներում այստեղ գլխավոր քաղաքն էր Աբիդոսը։ Ասիական ափի թուրքերին (1352 թվական) անցնելուց հետո հետո, նրա տեղը զբաղեցրեց Չանաքկալե քաղաքը։

1841 թվականի պայմանագրի համաձայն,միայն թուրքական ռազմական նավերին թույլատրվեց անցնել Դարդանելի նեղուցը։ Առաջին Բալկանյան պատերազմի ժամանակ Հունաստանի նավատորմը նեղուցի մուտքի մոտ երկու անգամ պարտության մատնեց թուրքերին, որից հետո օսմանյան նավատորմը չէր համարձակվում դուրս գալ Դարդանելից։ Առաջին համաշխարհային պատերազմի ժամանակ, 1915 թվականին, Թուրքիայում և Անտանտի միջև ծանր երկար մարտեր ձգվեցին։

2016 թվականին, Մարմարա ծովի շրջանում, տրանսպորտային օղակաձև շինարարության շրջանակներում, սկսվեցին «Չանաքկալե-1915» () կամրջի կառուցումը Դարդանելով։ Կամուրջը միացնելու էր Կոջավելի ասիական բնակատեղին (Բալիկեսիր պրովինցիա) և եվրոպական մասի Գելիբոլու քաղաքի Սյուտլյուջեն (Չանաքկալե պրովինցիա)։ «Չանաքկալե-1915» կամուրջը կլինի աշխարհի ամենաերկար կախովի կամուրջը, ընդհանուր ձգվածությունը ափից ափ՝ 3869 մ է։ 2017 թվականի մարտի 18-ին, Չանաքկալե քաղաքում տեղի ունեցավ Դարդանելի նեղուցով ավտոմոբիլային կամրջի շինարարության համար առաջին քարը դնելու արարողությունը։ Շինարարությունը ծրագրվում է ավարտել 2023 թվականին։ Կամուրջը կդառնա «Կինալի— Տեգիրդագ—Չանաքկալե—Սավաշտեպե» 80կմ-ոց ավտոմայրուղու մի մասը։ Կառուցումը կատարվելու է երկու թուրքական և հարավկորեական ընկերությունների կոնսորցիումի կողմից։

## Տես նաև
* Աշխարհառազմավարություն
* Աշխարհաքաղաքականություն
* Սևծովյան նեղուցներ

## Ծանոթագրություններ

Կատեգորիա:Ասիական նեղուցներ
Կատեգորիա:Եվրոպական նեղուցներ
Կատեգորիա:Թուրքիայի նեղուցներ
Կատեգորիա:Համաշխարհային ժառանգության նախնական ցանկ
Կատեգորիա:Համաշխարհային ժառանգություն Թուրքիայում
Կատեգորիա:Հին Հունաստանի աշխարհագրություն
Կատեգորիա:Միջերկրական ծովի նեղուցներ
Կատեգորիա:Չանաքքալեի մարզի ռելիեֆ
Կատեգորիա:Սևծովյան նեղուցներ
Մալմյո Արենա

**«Մալմյո Արենա»** (շվեդ. «Malmö Arena»), փակ արենա Մալմյոյում։ Արենան բացվել է 2008 թ. նոյեմբերի 6-ին, այն կարող է մոտ 13,000 հանդիսատես տեղավորել սպորտային միջոցառումների ժամանակ իսկ համերգների և այլ միջոցառումների ժամանակ մինչև 15,500 հանդիսատես։

2013 թ. մայիս 14-ին, 16-ին և 18-ին այդ արենայում է անցկացվել Եվրատեսիլ 2013 երգի մրցույթը։

Կատեգորիա:Մալմյոյի շենքեր և կառույցներ
Անարգանքի սյան մոտ (ֆիլմ)

**Անարգանքի սյան մոտ (Ստեղծում Հայրասպանը)** (), 1923 թվականին Վրաստանի Պետկինոարտի կողմից թողարկված կինոնկար է։ Ըստ Ալեքսանդր Կազբեգի «Հայրասպան» վեպի։ Համո Բեկնազարյանի առաջին ռեժիսորական աշխատանքը։

## Դերերում
* Նատո Վաչնաձե – *Նունու*
* Վասո Արաբիձե – *Օնիսե*
* Բեձսնովա – *Մախյա*
* Վանո Սարաձեշվիլի – *Յագո, Յագոյի ընկեր*
* Կոտե Անդրոնիկանվիլի – *Կոբա*
* Ակակի Վասաձե – *Գրիգոլա*
* Նիկո Գվարաձե – *Նինիա*
* Զախարի Բերիշվիլիի – *Գլախո*
* Չուտա Էրիստավի-Ժգենտի – *Գլախո, Նունուի մայրը*
* Պավլո Եսիկովսկի – *կազակ*
* Վալիկո Գունիա – *Նիկալա*
* Վլադիմիր Գվիշիանի – *Վլադիմիր*
* Շալվա Էլաշվիլի
* Գարսևան Գոմարտելի
* Զաալ Տերիշվիլի
* նկարիչ – Վալերիան Սիդամոն-Էրիստավի

## Արտաքին հղումներ
* «Անարգանքի սյան մոտ» ֆիլմը Кино-Театр.ru կայքում

Կատեգորիա:1923 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դրամա ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Սև-սպիտակ ֆիլմեր
Կատեգորիա:Վրացական ֆիլմեր
Կորսված գանձեր (ֆիլմ)

**Կորսված գանձերը** (ռուս. *Пропавшие сокровища*) 1924 թվականին Վրաստանի Պետկինոարտի կողմից թողարկված արկածային կինոնկար է՝ ըստ Պյոտր Մորսկոյի համանուն վեպի։ Ֆիլմը ամբողջությամբ չի պահպանվել։

## Սյուժե
Խորհրդային Միության հարավում քաղաքացիական պատերազմ է։ Լավագույն ընկերներ Իլյան, Տատյանան և Ֆեոդորը փնտրում են հեղափոխականների կողմից թաքցրած գանձերը։ Տատյանային շուտով հաջողվում է ձեռք բերել թշնամու զորքերի հրամանատարի բնակարանի բանալին, և երեք ընկերները գողանում են գանձերը, սակայն շուտով հրամանատարը գտնում և վերադարձնում է գանձերը։

## Դերերում
* Պավել Եսիկովսկի – *Իլյա, բանվոր*
* Սոֆյա Ժոզեֆի-Վախնյանսկայա – *Տանյա*
* Պյոտր Մորսկոյ – *նավաստի Ֆեոդոր*
* Յան Բուրինսկի – *Կլեշչուկի ադյուտանտ*
* Ն.Նինով – *վանական*
* Վլադիմիր Օբոլենսկի – *ծերուկ*
* Մարիա Արնազ-Բորշակ – *լրտեսուհի*
* Վիտալի Բրյանսկի – *դերասան*
* Իվան Կրուչինին – *նավապետ Կլեշչուկ*

## Դրվագներում
* Միխայիլ Ճիաուրելի, Ակակի Խորավա, Մ.Լեշչենկո, Նիկոլոզ Նագորնի, Ա.Պոկրովսկի, Լևան Խոտիվարի, Դմիտրի Կիպանի
* նկարիչ – Լև Պուշ

## Արտաքին հղումներ
* «Կորսված գանձեր» ֆիլմը Кино-Театр.ru կայքում
* «Կորսված գանձեր» ֆիլմը Geocinema.ge կայքում

Կատեգորիա:1924 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Արկածային ֆիլմեր
Կատեգորիա:Դրամա ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Սև-սպիտակ ֆիլմեր
Կատեգորիա:Վրացական ֆիլմեր
Ստաբատ մատեր

**Ստաբատ մատեր** ( < Stabat Mater dolorosa, միջին լատիներեն, կանգնած է մայրը վշտագին), կաթոլիկական պոեմ, որտեղ խաչված Որդու տառապանքը սգացող Տիրամայրը արտահայտում է ընդհանրապես որդեկորույս մոր վիշտն ու հուսահատությունը։ Ունի aab-ccb կառուցվածք, 20×3 տող ոտանավոր տեքստ։ Վերագրվում է Ֆրանցիսկյան միաբանության ներկայացուցիչ բանաստեղծ Յակոպո դա Տոդիին։

## Երաժշտության մեջ
14-րդ դարում եղանակ և այնուհետև «Ստաբատ մատերը» գոյատևել է որպես սեքվենցիա։ Արարողության մեջ կատարվել է «Տիրամոր յոթ վշտերը» կոչվող տոնին (սեպտեմբերի 15), հետագայում Ավագ Ուրբաթին և այլ տոների։ Գրական տեքստը, որոշ դեպքերում նաև մեղեդին, սկսած 15-րդ դարից նշանավոր շատ կոմպոզիտորների ստեղծագործության համար նյութ են ծառայել։ Համանուն գործեր են գրել Ժոսքեն Դեպրեն, Պալեստրինան, Պերգոլեզին, Ռոսինին, Վերդին, Սկարլատտին, Հայդնը, Շուբերտը, Դվորժակը, Շիմանովսկին, Պուլենկը, Պենդերեցկին և ուրիշները։

Գրիգոր Նարեկացուն վերգրվող հայկական միջնադարյան նշանավոր տաղ «Տիրամայրն» յուրահատուկ հայկական «Ստաբատ մատեր» է։

Ստաբատ մատեր կազմել է երաժշտական ժանր, սակայն չի մնացել հոգևոր երաժշտության սահմաններում, այլ աշխարհականացել է բովանդակությամբ։

## Լատիներեն տեքստը

Կատեգորիա:Քրիստոնեական օրհներգեր
Մարկո Դեփեր

**Մարկո Դեփեր** (անգլերեն՝ Marco Dapper, ), ամերիկացի մոդել և դերասան։ 2006 թվականին առաջին անգամ նկարահանվել է Խղճի խայթ 2 ֆիլմում որպես Թրոյի դերակատար։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կիմի Ռայկկոնեն

**Կիմի-Մաթիաս Ռայկկոնեն** (,  երբեմն հանդիպում է ազգանվան արտասանության այլ տարբերակ՝ **Ռեյկկյոնեն**, որը ավելի մոտ է ֆիներեն հնչողությանը), ֆինն ավտոարշավորդ, Ֆորմուլա 1-ի պիլոտ։ 2007 թվականի չեմպիոն և կրկնակի փոխչեմպիոն (2003 և 2005 թվականներին)։ Համարվում է ներկայիս լավագույն ավտոարշավորդներից մեկը։

Կիմի Ռայկկոնենը ծնվել է 1979 թվականի հոկտեմբերի 17-ին Ֆինլանդիայում, Էսպոո քաղաքում։ 10 տարեկանից նա մասնակցել է կարտինգի մրցույթներին, որոնցում բավականին մեծ հաջողությունների է հասել։
 
Իր կարիերան Ֆորմուլա 1-ում սկսել է 2001 թվականից «Զաուբեր» թիմում։ 2002 թվականին նա տեղափոխվեց «Մերսեդես Մակլարեն» թիմ։ Այս թիմում 5 տարի հանդես գալու ընթացքում երկու անգամ դարձավ փոխչեմպիոն։

2007 թվականին տեղափոխվեց Սկուդերիա Ֆերրարի և նույն թվականին դարձավ չեմպիոն։ Հաջորդ տարի նա զբաղեցրեց երրորդ հորիզոնականը։ Մեկ տարի անց նա ժամանակավորապես լքեց Ֆորմուլա 1-ը, և 2 տարի հանդես եկավ WRC-ում։ 2010 թվականին հանդես եկավ «Citroen Junior» թիմում, իսկ հաջորդ տարի՝ սեփական մասնավոր «ICE 1 Racing» թիմում։

2012 թվականին պայմանագիր կնքեց Ֆորմուլա 1-ի «Լոտուս» թիմի հետ 2 տարի այդ թիմում հանդես գալու վերաբերյալ։

«Լոտուս»-ում նա նույնպես հաջող ելույթ ունեցավ և ավարտեց մրցաշարը երրորդ հորիզոնականում։

2014 թվականից Ռայկկոնենը կրկին սկսեց հանդես գալ Ferarri-ում, որտեղ նրա թիմակիցն է աշխարհի կրկնակի չեմպիոն Ֆեռնանդո Ալոնսոն։

## Ծանոթագրություններ

## Արտաքին հղումներ
* Կիմի Ռայկկոնենի պաշտոնական կայքը

Կատեգորիա:Ֆինն ավտոարշավորդներ
Հաուլենդ (կղզի)

մինի|250px|Հաուլենդ կղզին տիեզերքից
**Հաուլենդը** (ճշգրիտ. **Հոուլենդ**; ), կղզի է Խաղաղ օվկիանոսում։ Հայտնագործվել է 19-րդ դարի սկզբին։ 1857 թվականից սկսած պատկանում է ԱՄՆ-ին։ Ընդհանուր տարածքը 1,62 կմ² է։ Հաուլենդը հայտնագործվել է ամերիկացի կետորսների կողմից և անվանվել նրանցից մեկի պատվին։ Հավայան կղզիներից մեկն է։ Կղզում մշտական բնակչություն չկա։ Ամենաբարձր կետը 3 մ է։ Այստեղ է գտնվում Էրհարտի փարոսը (Ամելիա Էրհարտի անունով)։

Կատեգորիա:ԱՄՆ-ի կղզիներ
Կատեգորիա:Անմարդաբնակ կղզիներ
Կատեգորիա:Խաղաղ օվկիանոսի կղզիներ
Կատեգորիա:Կղզիներ այբբենական կարգով
Party For Everybody

**«Party For Everybody»** (*Խնջույք յուրաքանչյուրի համար*), Եվրատեսիլ 2012 երգի մրցույթում Ռուսաստանը ներկայացրած Բուրանովսկիե Բաբուշկի խմբի կատարած երգը, որի երաժշտության հեղինակներն են Վիկտր Դրոբիշն ու Տիմոֆեյ Լեոնտևը, իսկ խոսքերինը՝ Օլգա Տուկտարյովան, Մերի Սյուզան Էփլեգեյթը (վերջինս հեղինակել է անգլերեն տեքստը)։ Երգը եվրատեսիլյան մրցույթում 259 միավորով գրավել է երկրորդ տեղը։

## Երգի դիրքը չարթերում

## Ծանոթագրություններ

## Արտաքին հղումներ
* Бурановские Бабушки. Видео с выступления на EUROVISION-2012. «PARTY for EVERYBODY»

Կատեգորիա:2012 երգեր
Կատեգորիա:2012 սինգլներ
Կատեգորիա:Եվրատեսիլ 2012 երգի մրցույթ
Taken by a Stranger

«**Taken by a Stranger**», գերմանացի երգչուհի Լենա Մայեր-Լանդրութի երգն է Եվրատեսիլ 2011 երգի մրցույթի համար, որը զբաղեցրել է 10-րդ հորիզոնականը 107 միավորով։ Երգը գրվել է Գուս Սեյֆերթի, Նիքոլ Մորիերի և Մոնիկա Բիրկենեսի կողմից և ընդգրկվել է Լենայի երկրորդ՝ «Good News» ալբոմում։

Երգը ընտրվել է Գերմանիայի Եվրատեսիլի ազգային ընտրությամբ՝ հեռուստաքվեարկության միջոցով փետրվարի 18-ին։ Երգը հաջորդ օրն իսկ ինտերնետում հասանելի է եղել ներբեռնամ համար։

## Հիթ շքերթներ

## Արտաքին հղումներ
* Երգի տեսահոլովակը ՅուԹուբում

Կատեգորիա:2011 երգեր
Կատեգորիա:2011 սինգլներ

Կատեգորիա:Լենա Մայեր-Լանդրութ
Վալտեր Անդրեաս Շվարց

**Վալտեր Անդրեաս Շվարց** (գերմ.՝ Walter Andreas Schwarz, ), գերմանացի երգիչ, երգահան, գրող, հեղինակ ռադիո դրամաների և թարգմանիչ։ Ներկայացրել է Գերմանիան առաջին՝ Եվրատեսիլ 1956 երգի մրցույթում «Im Wartesaal Zum Großen Glück» երգով։

## Աշխատանքներ

### Վեպեր

* Die Frucht der Ungesetzlichkeit (1982)
* Der Bürger Karl Marx aus Trier (1983)

### Ռադիո դրամաներ

* Der Untertan (1965)
* Anna Karenina (1967)
* Don Quijote (1964)
* Jud Süß (1986)
* The Hitchhiker's Guide to the Galaxy (1990–1991)

## Ծանոթագրություններ

Կատեգորիա:Եվրատեսիլ 1956 երգի մրցույթի մասնակիցներ
Կատեգորիա:Գերմանիայի մասնակիցները Եվրատեսիլ երգի մրցույթում
Կատեգորիա:Գերմանացի երգիչներ
Կատեգորիա:Գերմանացի գրողներ
Կատեգորիա:Գերմանացի թարգմանիչներ
Կատեգորիա:Գերմանացի երաժիշտներ
Կատեգորիա:Գերմանացի կոմպոզիտորներ
Կատեգորիա:Գերմանացի դրամատուրգներ
Կատեգորիա:Գերմանացի վիպասաններ
Կատեգորիա:Գերմանացի դերասաններ
Մելս Բաղդասարյան

**Մելս Գասպարի Բաղդասարյան** (, Մեծավան, Լոռու մարզ), բանաստեղծ, արձակագիր, լրագրող։ Հայաստանի գրողների միության անդամ (2007)։

## Կենսագրություն
Մելս Բաղդասարյանը ծնվել է Տաշիրի տարածաշրջանի Մեծավան գյուղում։ Ավարտել է տեղի միջնակարգ դպրոցը, ընդունվել Երևանի պետական համալսարանի բանասիրական ֆակուլտետի հեռակա բաժինը։ 1971 թվականից ԽՍՀՄ, 1990 թվականից Հայաստանի ժուռնալիստների միության անդամ։ 1964-1970 թվականներին, ուսմանը զուգահեռ, աշխատել ե Կալինինոյի նորաբաց շրջանային «Արևածագ» թերթի խմբագրությունում՝ սկզբում որպես սրբագրիչ, ապա՝ գրական աշխատող, բաժնի վարիչ։ 1970-1992 թվականներին եղել է շրջանային ռադիոհաղորդումների խմբագիր, 1992-1996 թվականներին՝ շրջխորհրդի գործկոմի մշակույթի բաժնի վարիչ, 1997-2000 թվականներին՝ Տաշիրի սոցիալական ծառայությունների տարածքային գործակալության փախստականների գծով տեսուչ։ Աշխատում է Տաշիրի քաղաքապետարանում՝ որպես քաղաքապետի խորհրդական։ 1
2005 թվականից Ռազմածովագիրների միջազգային ընկերության, 2007 թվականից՝ Հայաստանի գրողների միության անդամ է։

## Ստեղծագործություններ
Հրատարակել է «Սիրո անուրջներ» (1992 թ.), «Բարի լույս, սեր» (1996 թ.), «Դեռ ծարավ եմ» (1999 թ.), «Խաչված հեքիաթներ (2001 թ.), «Լույս եմ փնտրում» (2003 թ.), «Եվ քարի արտից ցորենը ծլեց» (2005 թ.), «Կինը գովք է» (2007 թ.), «Քրիզանթեմ» (2008 թ.), «Ու անունդ դրեցի սեր» (2010 թ.), «Սասնա ծուռ եմ» (2011), «Փրկիր ինձ Հիսուս» (2012 թ.)՝ բանաստեղծությունների ժողովածուները և Արցախյան հերոսամարտին նվիրված «Սխրանքի ու փառքի ճամփաներով» (2005 թ.) և «Հայրենապատում-Շահնազար» (2007 թ.) արձակ ստեղծագործությունները։

## Պարգևներ
*Համաշխարհային հայկական կոնգրեսի և Ռուսաստանի հայերի միության «Հայաստան-Ռուսաստան միության 10-ամյակ» մեդալ, 2010 թ.

## Ծանոթագրություններ

Կատեգորիա:1946 ծնունդներ
Կատեգորիա:Հայ բանաստեղծներ
Կատեգորիա:Հայ արձակագիրներ
Կատեգորիա:Հայ լրագրողներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Կատեգորիա:ԵՊՀ բանասիրական ֆակուլտետի շրջանավարտներ
Եղեգնաձոր պանիր

**Եղեգնաձոր**, ազգային պանիր, որ ստանում են կովի կամ այծի կաթից։ Հասունանում և պահվում է հատուկ մշակված կավե կճուճների մեջ։ Պանիրը սպիտակ գույնի է, ունի փափուկ, փշրվող կազմություն։ Հասունանում է վեց ամսվա ընթացքում և աչքի է ընկնում արտահայտված կծվաաղային համով, իսկ բարձր լեռնային բարկահամ կանաչեղենի շնորհիվ ձեռք է բերում յուրահատուկ բուրմունք։ Վաճառվում է 0,75 և 0,3 կգ տարողությամբ կավե կճուճների մեջ, որոնք հերմետիկորեն փակվում են կարմիր պարաֆինի շերտով։

Օգտագործվում է որպես նախուտեստ և աղցաններ պատրաստելու համար։ Ախորժաբեր է։ Գեղեցիկ փաթեթավորման շնորհիվ կարող է ծառայել որպես յուրատեսակ հուշանվեր։

Չոր նյութի մեջ պարունակվում է 50% յուղ, 45% ջուր, 3,5-5,0% աղ։

## Ծանոթագրություններ
* Արաքսյանց, Անդրեյ (2007). *«Հայկական պանրի գույները»*

Կատեգորիա:Հայկական պանիրներ
Տեատրո Կուրսաալ

մինի|Թատրոնի շենքը
**Տեատրո Կուրսաալ** (իտալերեն.՝ *Teatro Kursaal*), փոքրիկ թատրոն շվեյցարական Լուգանո քաղաքում, որտեղ 1956 թվականի մայիսի 24-ին տեղի է ունեցել առաջին Եվրատեսիլ երգի մրցույթը։

## Ծանոթագրություններ

Կատեգորիա:Եվրատեսիլ երգի մրցույթի անցկացման վայրեր
Կատեգորիա:Լուգանո
Կատեգորիա:Շվեյցարիայի շենքեր և կառույցներ
Ջրածնի պերօքսիդ

**Ջրածնի պերօքսիդ** կամ **պերհիդրօքսիլ** ( - վեր և oxide - օքսիդ), անօրգանական միցություն, չափազանց անկայուն է։ Հայտնի են նրա աղերը՝ վերգերօքսիդները (KO2, RbO2, ВаO4 են)։ Որպես միջանկյալ մասնիկ պերօքսիդը առաջանում է թթվածնի և ջրածնի այրման և գերօքսիդով օքսիդացման երևույթների ժամանակ։ Բայց մեծ մասամբ այսպես է ստացվում՝ BaO2 և H2SO4 ռեակցիայում։

## Ընդհանուր բնութագիրը
Անջուր ջրածնի պերօքսիդը անգույն, ջրից ծանր հեղուկ է p=1,45 գ/սմ³, tհալ=0,4°С,t եռ=150,2°С (քայքայվում է)։ Ջրում լուծվում է ցանկացած հարաբերությամբ։ Պերօքսիդի խիտ լուծույթը պայթյունավտանգ է։ Սովորաբար օգտագործվում են դրա 33 կամ 3%-անոց ջրային լուծույթները։

## Ստացումը
Ջրածնի պերօքսիդը ստացվում է.

BaO2+H2SO4=H2O2+BaSO4↓

(CH3)2СН(ОН) + O<sub>2</sub> → CH3C(O)CH3 + H2O2

## Քիմիական հատկությունները
1. 2H2O2 → 2H2O + O2

: Na2SO3 + H2O2 → Na2SO4 + H2O
: Mn(OH)2 + H2O2 → MnO2 + 2H2O

2. Ուժեղ օքսիդիչ է.

Н2О2 + 2KI + H<sub>2</sub>SO<sub>4</sub> = I<sub>2</sub> + K<sub>2</sub>SO<sub>4</sub> + 2H<sub>2</sub>O

PbS+4H2O2=PbSO4+4H2O

3. Ուժեղ վերականգնիչ է.

: 5H2O2 + 2KMnO<sub>4</sub> + 3H<sub>2</sub>SO<sub>4</sup> → 5O<sub>2</sub> + 2MnSO<sub>4</sub> + K<sub>2</sub>SO<sub>4</sub> + 8H<sub>2</sub>O

3H2O2+K2Cr2O7+4H2SO4=3O2+K2SO4+Cr2(SO4)3+7H2O

## Կիրառությունը
Շնորհիվ իր ուժեղ օքսիդիչ հատկությունների ջրածնի պերօքսիդը լայնորեն օգտագործվում են տանը և արդյունաբերության մեջ, որտեղ այն օգտագործվում է, ինչպես, օրինակ տեքստիլ արդյունաբերության ոլորտում արտադրություն թղթի վրա։ Այն օգտագործվում է որպես վառելիք հրթիռային որպես մեկ բաղադրություն։ Օգտագործվում է վերլուծական քիմիա, բժշկության մեջ։

## Ծանոթագրություններ

Կատեգորիա:Թթվածնային միացություններ
Կատեգորիա:Պերօքսիդներ
Կատեգորիա:Ջրածնային միացություններ
The Cranberries

[մինի|աջից|450px| The Cranberries-ը [Բարսելոնայում (2010 թվական)]]
**The Cranberries**` իռլանդական ռոք խումբ Լիմերիկ քաղաքից, ստեղծված 1989 թվականին։ Խումբը մեծ ճանաչման հասավ 1990-ականներին իրենց Everybody Else Is Doing It, So Why Can't We? ալբոմով, որը 5 միլիոն օրինակով վաճառվեց ԱՄՆ-ում։ Նրանց 4 ալբոմները՝ Everybody Else Is Doing It, So Why Can't We?; No Need to Argue; To the Faithful Departed and Bury the Hatchet, տեղ են գտել Billboard 200-ում։
6 տարվա ընդմիջումից հետո խումբը վերամիավորվեց 2010 թվականին և իր 6-րդ ալբոմը՝ Roses, ձայնագրեց 2011 թվականի մայիսին և թողարկեց 2012 թվականի փետրվարի 27-ին։

## Խմբի պատմությունը
Եղբայրներ Մայք և Նոել Հոգանները ծանոթանում են Լոուրելի հետ։ Նրանք ստեղծում են խումբ, որը կոչվում է "The Cranberry Saw Us": Որպես վոկալիստ խմբում լինում է նրանց ընկեր Նիալլ Քուիննը։ 1990 թվականին նա դուրս է գալիս խմբից և կենտրոնանում սեփական The Hitchers նախագծի վրա։ Իր փոխարեն նա խումբ է բերում Դոլորես Օ'Ռիորդանին։ 1991 թվականին խումբը իր վերանվանվում է "The Cranberries":

1990-ականներին և 2000-ականների սկզբին թողարկելով հինգ ալբոմ և հասնելով մեծ հաջողությունների, 2003 թվականին նրանք որոշում են ժամանակավորապես դադար վերցնել։ Դոլորես Օ'Ռիորդանը, Նոել Հոգանը և Ֆերգալ Լաուլերը զբաղվում են սեփական պրոեկտներով, իսկ Մայք Հոգանը Լիմերիկում բացում է իր սեփական սրճարանը և ժամանակ առ ժամանակ նվագում բաս կիթառ է իր եղբոր համերգների ժամանակ։

2009 թվականի հունվարի 9-ին Դոլորես Օ'Ռիորդանը, Նոել Հոգանը և Մայք Հոգանը խմբի բաժանումից հետո առաջին անգամ հանդես եկան մյասին։

2009 թվականի օգոստոսի 25-ին նյու-յորքյան ռադիոկայան 101.9 RXP-ին տված հատուկ հարցազրույցի ժամանակ Դոլորես Օ'Ռիորդանը պաշտոնապես հաստատեց, որ նույն թվականի նոյեմբերին խումբը կմիավորվի Հյուսիսային Ամերիկայում և Եվրոպայում համերգաշարի համար։

## Խմբի կազմը
### Ներկայիս կազմը
* Դոլորես Օ'Րիորդան
* Նոել Հոգան
* Մայք Հոգան
* Ֆերգալ Լաուլեր

### Նախկին անդամներ
* Նիալլ Քուինն

## Սկավառակագրություն
### Ալբոմներ
* Everybody Else Is Doing It So Why Can’t We? (1993)
* No Need To Argue (1994)
* To The Faithful Departed (1996)
* Bury The Hatchet (1996)
* Wake Up And Smell The Coffee (2001)
* Roses (2012)
* Something Else (2017)
* In the End (2019)

## Տես նաև
Zombie (երգ)

## Արտաքին հղումներ
* The Cranberries-ի պաշտոնական կայքը

Կատեգորիա:1989 հիմնադրված երաժշտական խմբեր
Կատեգորիա:Երաժշտական խմբեր
Կատեգորիա:Իռլանդական երաժշտական խմբեր
Նաթելլա (ֆիլմ)

**Նաթելլա (Դարբին Միկավա)** 1926 թվականին Վրաստանի Պետկինոարտի կողմից թողարկված կինոնկար է։

## Սյուժե
Ֆիլմի գործողությունները ծավալվում են Մեգրելական դքսությունում XIX դարի կեսին։ Երկրի տիրակալները վաճառում են գյուղացիական աղջիկներին թուրքական հարեմներին՝ պալատներ կառուցելու համար միջոցներ հայթայթելու համար։ Նման ճակատագրի է արժանացել նաև Նաթելլան՝ կալանավորված գյուղացի տղա Ջոնդոյի հարսնացուն։ Դառնալով թուրքական հրամանատար Օմար փաշայի կանանցից մեկը, ով երազում էր Մենգրելայի գրավման մասին, աղջիկը չի դադարում մտածել իր սիրածի տղայի մասին, ով գերի է ընկնում փաշայի մոտ։

## Դերերում
* Նատո Վաչնաձե – * Նաթելլա *
* Ակակի Խորավա – *Ուտու Միկավա*
* Միխայիլ Ճիաուրելի – *Ջոնդո, Ուտուի ընկեր*
* Սանդրո Ժորժոլիանի – *սկսնակ Խիտի*
* Կոտե Անդրոնիկաշվիլի – *Օմար փաշա*
* Դմիտրի Կիպիանի – *իշխան Չիչուա*
* Ալիսա Կիկոձե – *Սիդու*
* Ելեն Չերկրզիշվիլի – *Եկատերինա Դադիանի, Մեգրելական դքսության թագուհի*
* Կետևան Չիկվաիձե – *Մայա, Եկատերինա Դադիանի քրոջ կամ եղբոր աղջիկ*
* Միքայել Գարագաշ – *Դուրսուն Բեյ*
* Զաալ Տերիշվիլի – *հսկիչ*
* Իլյա Մամփորիա – *դրվագ*
* Վասո Արաբիձե – *Կորդզայա*
* Գարսևան Գոմարտելի, Կիրա Անդրոնիկաշվիլի, Էրաստի Բիլանիշվիլի, Գայոզ Մելիավա
* նկարիչներ – Վ.Սիդամոն-Էրիստավի, Ֆ.Պուշ

## Արտաքին հղումներ
* «Նաթելլա» ֆիլմը Кино-Театр.ru կայքում
* «Նաթելլա» ֆիլմը Geocinema.ge կայքում 

Կատեգորիա:1926 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Մելոդրամաներ
Կատեգորիա:Սև-սպիտակ ֆիլմեր
Կատեգորիա:Վրացական ֆիլմեր
Տիրամայրն (տաղ)

**Տիրամայրն** հայկական միջնադարյան նշանավոր տաղ, որը վերագրվում է Գրիգոր Նարեկացուն։ «Տիրամայրն» յուրահատուկ հայկական «Ստաբատ մատեր» է։

## Մեղեդին
Մեղեդին պահպանվել է առնվազն երկու գրառումով՝ Նիկողոս Թաշչյանի և Կոմիտասի։ Թեև Կոմիտասի հայտնաբերսծ տաղը իր խոր ավանդականությամբ և այլ ոճական հատկանիշներով մոտիկ է Գրիգոր Նարեկացու այլ տաղերին, ապա խոսքերը լեզվա-ոճական և տաղաչափական հատկանիշերով, հավանաբար, փոքր-ինչ ուշ ժամանակի արգասիք են։

## Տեքստը
Տեքստից հայտնի միայն առաջին տունը։ Առանձնանում է ընգծված ժողովրդական արտահայտություններով։


*Տիրամայրն հանդեպ որդւոյն ի խաչին կայր տըրտմագին,*
*Եւ լըսելով զծարաւին, հառաչմամբ լայր ցաւագին,*
*Ի փուշ պըսակըն դիտելով, ողբ, կոծ, վայ տայր իւր անձին,*
*―Աչացըս լոյս, որդեակ Յիսուս, Ես ընդ քեզ մեռանիմ։*


## Ծանոթագրություններ

Կատեգորիա:Տաղեր
Angel in Disguise

**Angel in Disguise** («**Քողարկված հրեշտակ**»), Եվրատեսիլ 2011 երգի մրցույթում լատվիական Musiqq դուետի կատարած երգը, որը ներկայացվելով մրցույթի երկրորդ կիսաեզրափակչում՝ 25 միավորով զբաղեցրել է 17-րդ հորիզոնականը, ինչը թույլ չի տվել, որ դուետը հանդես գա նաև եզրափակիչ փուլում։ Երգը Լատվիայի ազգային հիթ-շքերթում՝ *Latvian Airplay Chart*-ում բարձրացել է մինչև 8-րդ հորիզոնականը։ Հետագայում՝ 2014 թվականին ընդգրկվել է *Musiqq*-ի հերթական լիաֆորմատ ալբոմի (թողարկվել է *Vēl viena mūzika* խորագրով)  թրեքների ցանկում։

## Չարթեր (2011)

## Ծանոթագրություններ

## Արտաքին հղումներ
* Երգի տեքստն ու դրա ռուսերեն թարգմանությունը

Կատեգորիա:2010 երգեր
Կատեգորիա:2011 երգեր

Կատեգորիա:Եվրատեսիլ 2011 երգի մրցույթի երգեր
Հեղինե Աբրահամյան

**Հեղինե Լևոնի Աբրահամյան** (Ելենա Աբրահամյան, ), հայ գեղանկարիչ, ՀԽՍՀ վաստակավոր մանկավարժ (1962), 1944 թվականից ՀԽՍՀ նկարիչների միության անդամ։

## Կենսագրություն
Հեղինե Աբրահամյանը ծնվել է Կարսի Ծպնի գյուղում։ Մասնագիտական կրթությունն սկզբնապես ստացել է Երևանի Գեղարդ տեխնիկումում, ապա սովորել Լենինգրադի գեղանկարչության, քանդակագործության և ճարտարապետության ինստիտուտում, որն ավարտել է 1940 թվականին։ 1936 թվականից անընդմեջ մասնակցել է հանրապետական ու համամիութենական ցուցահանդեսներին։ Ստեղծագործական աշխատանքին զուգընթաց տասնամյակներ շարունակ դասավանդել է Փանոս Թերլեմեզյանի անվան գեղարվեստի ուսումնարանում։

## Ծանոթագրություններ

Կատեգորիա:ԽՍՀՄ նկարիչների միության անդամներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ գեղանկարիչներ
Կատեգորիա:Հայ նկարչուհիներ
Կատեգորիա:Հայաստանի նկարիչների միության անդամներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Կատեգորիա:Երկարակյացներ
Մանկական Եվրատեսիլ երգի մրցույթի հյուրընկալող քաղաքների ցանկ

[մինի|150px|Կոպենհագեն ֆորումը [Կոպենհագենում, որը հյուրընկալել էր 2003 թ. մրցույթը:]][մինի|150px|Ահոյը [Ռոտերդամում, որը հյուրընկալել է 2007 թ. մրցույթը:]][մինի|150px|[Կարեն Դեմիրճյանի անվան Մարզահամերգային Համալիրը Երևանում, որը հյուրընկալել էր 2011 թ. մրցույթը:]]

**[[Մանկական Եվրատեսիլ երգի մրցույթ]]ը** հյուրընկալել են 9 պետություն և 10 քաղաք։

## Ծանոթագրություններ

Կատեգորիա:Մանկական Եվրատեսիլ երգի մրցույթ
Կատեգորիա:Ցանկեր:Մշակույթ
Ակտրիսա Վեսնա

**«Ակտրիսա Վեսնա»** (**Актриса Весна** - *Դերասանուհի Գարուն*), «ԴԴՏ» ռոք խմբի 8-րդ ալբոմն է։ Թողարկվել է 1992 թ. հոկտեմբերին, կազմված է Յուրի Շևչուկի քնարական երգերից։ Նվիրված է Շևչուկի կնոջ՝ Էլմիրայի հիշատակին, ով մահացավ 1992 թ.` քաղցկեղից։ Ներառում է խմբի մի շարք նշանավոր երգեր՝ «Ի՞նչ է աշունը», «Հայրենիք» և «Անձրև»։

Ալբոմը ձայնագրվել է բավականին արագ՝ ընդամենը երկու շաբաթվա ընթացքում։

## Արտաքին հղումներ
* ''Ակտրիսա Վեսնա''-ն Վադիմ Կուրիլյովի կայքում  
* Z Ժամանակ։ Ակտրիսա Վեսնա (1992) 

Կատեգորիա:1992 ալբոմներ
Կատեգորիա:Ռուսական ալբոմներ
Կատեգորիա:Ռոք ալբոմներ
Լյուբով

**«Լյուբով»** ( - Սեր), «ԴԴՏ» ռոք խմբի 12-րդ ալբոմն է։ Թողարկվել է 1996 թ.՝ Մասաչուսեթսում։

1995 թ. ճակատագրի բերմամբ ես առաջին անգամ ընկա պատերազմ... Չեչնիա, հունվար, ռազմարշավի սկիզբ... Ես այնտեղ վերստին ծնվեցի... Մենք ոչինչ չարեցինք 95-ին, ուղղակի ինչ-որ երգեր էինք երգում։ 1996 թ.-ին մենք այդ երգերը լույս աշխարհ հանեցինք և ստացվեց "Սեր" ալբոմը»,- նշում է Յուրի Շևչուկը:

## Ստեղծագործությունների ցանկ
Բառեր և երաժշտություն — Յ․ Շեվչուկ. 8 — ֆոլկ երաժշտություն
# Полная луна — 5:11
# Железнодорожник — 7:17
# Я у вас — 5:16
# Вороны — 4:04
# Далеко, далеко — 4:56
# Любовь  — 4:48
# Фонограмщик — 4:54
# Онанист — 4:22
# Сказка — 5:36
# Марина (2001 թ. վերահրատարակելու բոնուս) — 2:59

## Ծանոթագրություններ

Կատեգորիա:1996 ալբոմներ
Կատեգորիա:Ռուսական ալբոմներ
Կլաուդիա Մորի

**Կլաուդիա Մորի** (իսկական անուն ազգանունը Կլաուդիա Մորինի, ), ), իտալացի դերասանուհի և երգչուհի։

Ադրիանո Չելենտանոյի կինը։

Մորին և Չելենտանոն ծանոթացել են 1964 թվականին «Ինչ-որ տարօրինակ կերպար» ֆիլմի նկարահանումների ժամանակ, և ամուսնացել են նույն թվականի հուլիսի 14-ին։ Նրանք ունեն երեք երեխա, երկու աղջիկ՝ Ռոզիտա (Rosita) և Ռոզալինդա (Rosalinda), և մեկ տղա՝ Ջակոմո (Giacomo)։

Նկարահանվել է ընդհանուր թվով 20-ից ավելի ֆիլմերում։ 1970 թվականին «Chi non lavora non fa l’amore» երգով հաղթել է Սան Ռեմոյի փառատոնում։

## Ծանոթագրություններ

Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Կատեգորիա:Փետրվարի 12 ծնունդներ
Կատեգորիա:Իտալացի կինոդերասանուհիներ
Կատեգորիա:Իտալացի պրոդյուսերներ
Կատեգորիա:Իտալացի երաժիշտներ
Կատեգորիա:Կին կինոռեժիսորներ
Կատեգորիա:Կին պրոդյուսերներ
Տորիի

մինի|Տորիի
**Տորիի** (, բառացի «թռչնի թառ»), ծիսական դարպասներ, որոնք տեղադրվում են ճապոնական սինտո դավանանքի սրբատեղիների դիմաց։ Ավանդաբար կարմիր են ներկված, առանց փեղկերի երկու սյուներ են վերևում երկու հորիզոնական ձողերով, որոնցից վերևինը կոչվում է (, «կասագի»), իսկ ներքևինը՝ (, «նուկի»)։

Այժմ տորիին Ճապոնիայի ամենաճանաչելի խորհրդանշաններից մեկն է։ Ամենահայտնին Իցուկուսիմայի տորիին է, որը կառուցվել է 1875 թվականին, 16 մետր բարձրություն ունի։ Դարպասը տաճարային համալիրի մուտքն է ծովի կողմից։ Ամեն մակընթացության ժամանակ նա թեթևակի ընկղմվում է ջրի մեջ։

Կատեգորիա:Ճապոնիայի մշակույթ
Կատեգորիա:Ճապոնիայի ճարտարապետություն
Կատեգորիա:Սինտոիզմ
Կատեգորիա:Ճապոնիայի դարպասներ
Ջուլիո Մազարինի

**Ջուլիո Մազարինի** (ի ծնե տրված անունը՝ *Ջուլիո Ռայմոնդո Մաձարինո* կամ *Մացարինո* (), ֆրանսերեն՝ Ժյուլ Մազարեն (), ), եկեղեցական և պետական գործիչ, կարդինալ։ Ֆրանսիայի առաջին մինիստր 1642-1650 և 1651-1661 թվականներին։ Ստացել է պաշտոնը Ֆրանսիայի թագավոր Լյուդովիկոս XIII-ի կնոջ՝ Աննա Ավստրիացի թագուհու միջնորդությամբ կարդինալ Ռիշելիեի մահից հետո։ Ալեքսանդր Դյումա-հոր «Քսան տարի անց» վեպում գործող անձանցից մեկը։

## Մանկություն
Մազարինին ծնվել է Իտալիաում։ Նրա մայրը պատկանում է ազնավականների բարձր տոհմի։ Ընտանիքը կազմված է եղել վեց երեխայից ՝ երկու տղա և չորս աղջիկ։ Մազարինին ամենամեծն է։ Նրա կրտսեր եղբայրը դարձավ քահանա։

## Ուսուցում
Շուտով նա տեղափոխվում է Հռոմ և ընդունվում վարժարան։ Նա այնտեղ ցուցաբերում է բարձր առաջադիմություն։

## Ծանոթագրություններ

Կատեգորիա:Ֆրանսիացի պետական գործիչներ
Կատեգորիա:Ֆրանսիայի վարչապետներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Ֆրանսիացի դիվանագետներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի եպիսկոպոսներ
Կատեգորիա:Արտաքին գործերի նախարարներ
Կատեգորիա:Իտալիայի կարդինալներ
Սպի

250px|մինի|աջից|Սպիի օրինակ
**Սպի**, պինդ շարակցական հյուսվածք, որն առաջանում է նախկին վերքի, խոցի, թարախակույտի տեղում։ Սպիի գոյացումը հյուսվածքի ամբողջականության խախտման պրոցեսի վերականգնման վերջնական փուլն է։ Կտրված վերքը ժամանակին վիրաբուժական մշակման ենթարկելիս առաջանում է փափուկ, երբեմն հազիվ նկատելի գծային սպի։ Մեծ վերքերի թարախակալման և երկրորդային ձգումով լավանալու դեպքում, երբ առաջանում է հատիկավորում՝ հետագա էպիթելացումով, սպիները լինում են մեծ, ստորադիր հյուսվածքների հետ կպումներով։ Մաշկի վրա բարձրադիր ավելցուկային սպիական հյուսվածքն անվանում են կելոիդ։ Պարանոցի, վերջույթների հոդերի շրջանում այրվածքները կամ ուշ ապաքինվող թարախային վերքերի տեղում գոյացած մեծ սպիները հոդերի անշարժացման պատճառ են դառնում և պահանջվում է պլաստիկ վիրահատություն։ Ստամոքսի կամ 12-մատնյա աղիքի խոցի լավացումից հետո սպիները հաճախ հանգեցնում են վերջիններիս ձևախախտման, ստամոքսից կերակրախյուսի տեղափոխման խանգարման ևն։ 

Կատեգորիա:Մաշկ
Կատեգորիա:Շարակցական հյուսվածք
Կատեգորիա:Ախտաբանական անատոմիա
Յոհաննա Գվյուդրուն Յոունսդոտտիր

**Յոհաննա Գվյուդրուն Յոունսդոտտիր** (իսլանդերեն՝ Jóhanna Guðrún Jónsdóttir, ծն. 1990 թ. հոկտեմբերի 16, Կոպենհագեն), իսլանդացի երգչուհի։ Մասնակցել է Եվրատեսիլ 2009 երգի մրցույթին, որտեղ ներկայացնելով *[[Is It True?]]* երգը՝ հավաքել է 218 միավոր և զբաղեցրել երկրորդ հորիզոնականը։

2000 թվականին թողարկել է իր առաջին ալբոմը, 2001 թվականին՝ երկրորդը, 2003 թվականին՝ երրորդը, իսկ 2008 թվականին՝ չորրորդ ալբոմը։

## Սկավառակագրություն
### Ստուդիական ալբոմներ

### Սինգլներ

## Ծանոթագրություններ

## Արտաքին հղումներ

*
* German-language website of Team Yohanna 

Կատեգորիա:21-րդ դարի երգչուհիներ
Կատեգորիա:Եվրատեսիլ 2009 երգի մրցույթ
Կատեգորիա:Իսլանդացի երաժիշտներ
Կատեգորիա:Դանիացի երգչուհիներ
Դունկան Մակդուգալ

**Դունկան Մակդուգալ** (, ), ամերիկացի բժիշկ և կենսաբան։ Մակդուգալը փորձում էր գտնել այն քաշը, որ մահանալուց կորցնում է մարդը, երբ հոգին լքում է մարմինը։

Բժիշկ Դունկան Մակդուգալը ԱՄՆ Մասսաչուսեթս նահանգի Հավերվիլ քաղաքում, 1906 թվականին մի շարք փորձեր կատարեց պարզելու համար, թե մարդը մահանալուց ինչ քաշ է կորցնում։ Նա հղվում էր այն կարծիքին, որ մարդու հոգին կշիռ ունի, և երբ այն լքում է մարդու մարմինը, ապա մարդու մարմնի ֆիզիկական քաշը պետք է պակասի։ Դունկան Մակդուգալը գտնում էր, որ մահվանից առաջ և հետո քաշերի տարբերությունը պետք է լինի հոգու քաշը։

## Փորձը
Իր կլինիկայում Մակդուգալը հատուկ կշեռք մահճակալ էր տեղադրել, որը կշռում էր գրամների ճշտությամբ։ Մահճակալին պառկեցնում էին մահամերձ հիվանդին։ Հիմնականում հետևում էին տուբերկուլյոզով հիվանդներին, քանի որ նրանք հիմնականում անշարժ էին։ Հիվանդին պառկեցնելուց հետո կշեռքը բերվում էր զրոյական դիրքի և մինչև մահ անընդհատ ստուգվում էր քաշը։ Մահվան պահին քաշի կորուստ էր գրանցվում։ Հիվանդներից մեկի մոտ դա 21 գրամ էր։ Սկզբում Դունկան Մակդուգալ արդյունքները հրապարակեց պարբերական մամուլում (The New York Times), ապա գիտական հրատարակություններում (American Medicine)։

## Արձագանքը կինոյում
Դունկան Մակդուգալի փորձերը և այն կարծիքը, որ մարդու հոգին 21 գրամ է, հիմք են ծառայել Ալեխանդրո Գոնսալես Ինյարիտուի «21 գրամ» կինոնկարի վերնագրին և իմաստային ենթատեքստին։

## Ծանոթագրություններ

Կատեգորիա:Ամերիկացի բժիշկներ
Կատեգորիա:1866 ծնունդներ
Կատեգորիա:1920 մահեր
Կատեգորիա:Ամերիկացի հոգեբույժներ
Կատեգորիա:Ամերիկացի կենսաբաններ
Չելեստա

մինի
**Չելեստան** հարվածային գործիքների ընտանիքին պատկանող գործիք է։ Այն զանգակի (հարվածային գործիք) և դաշնամուրի խառնուրդն է։ Չելեստան ստեղծել է Ավգուստ Վիկտոր Մուսթելը 1886-ին։ Այս գործիքը ունի 4-ից 5 օկտավանի դաշնամուրի տեսք։ Այն ունի նաև սեղմակ՝ տեմբրը փոխելու համար։ 3 օկտավանի չելեստաները իրենց փոքր լինելու պատճառով սեղմակ չունեն։

## Բնութագիր և օգտագործում
Չելեստայի հիմնական դերը նվագախմբին հատուկ տեմբր տալն է։ Հիմնականում չելեստան օգտագործվում է փողային գործիքների՝ ֆլեյտայի, պիկոլո ֆլեյտայի կամ տավիղի հետ դուետով։ *Չելեստա* անվան արմատները գալիս են ֆրանսերեն *celeste* բառից, որը նշանակում է երկնային կամ դրախտային։

Սկզբնական շրջանում չելեստաները պատրաստվել են Ֆրանսիայում և ունեին 5 օկտավա։ Այնուհետև գործարանային պատճառներով սկսեցին պատրաստվել 4 օկտավանի չելեստաներ։ Այժմ մեծ սիմֆոնիկ նվագախմբերում օկտագործվում են գերմանական գործարանների արտադրության չելեստաներ, որոնց տեմբրը ավելի մոտ է ստեղնաշարային գործիքների տեմբրին, բայց այն համարվում է հարվածային գործիք։ Դրանք ունեն 5 օկտավա։ Չելեստա նվագողը նստում է նվագելու ժամանակ և նվագում է ինչպես դաշնակահարը՝ 2 բանալիով (ջութակի և բասի)։ Չելեստան ունի հատուկ հենարան նոտաները դնելու համար։

Առաջին խոշոր կոմպոզիտորը որը չելեստան օգրագործել է սիմֆոնիկ նվագախմբում Պյոտր Չայկովսկին է։ Նա այն օգտագործել է իր «Վոևոդա» սիմֆոնիկ բալլադում։ Այնուհետև նա չելեստային կարևոր դեր է տվել «Ընկույզ-Կոտրիչ» (Щелкунчик) բալետում։ Մեկ տարի հետո նա ևս մեկ անգամ չելեստան օգտագործել է «Փոթորիկ» (ըստ Շեքսպիրի) տեսարանային երաժշտության մեջ։ Այնուհետև չելեստան օգտագործել է ավստրիացի Գուստավ Մալերն իր վեցերորդ և ութերորդ սիմֆոնիաներում։ Գուստավ Հոլսթը չելեստան օգտագործել է իր «Մոլորակներ» սիմֆոնիկ պատկերների «Նեպտուն» համարում («Նեպտուն` առեղծվածային մոլորակ»)։ Շելեստային շատ կարևոր դեր է տվել հունգարացի Բելա Բարտոկն իր «Երաժշտություն լարայինների, հարվածայինների և չելեստայի համար» ստեղծագործությունում։ Այն նաև օգտագործվել է Ջորջ Գերշվինի կողմից իր «Մի ամերիկացի Փարիզում» ստեղծագործության մեջ։
Ջիակոմո Պուչինին, Մորիս Ռավելը, Ռիխարդ Շտրաուսը, Բենջամին Բրիթենը և այլք չելեստան օգտագործել են իրենց օպերաներում։ Այսօր Վոլֆգանգ Մոցարտի «Կախարդական Սրինգը» օպերայի ստեղնաշարային զանգակի պարտիան կատարում է չելեստան։

### Այլ օգտագործում
Չելեստան օգտագործվում է նաև ջազ, ռոք և փոփ երաժշտությունների մեջ։ Շատ ֆիլմերի կոմպոզիտորներ ֆիլմի երաժշտություն ստեղծելու ժամանակ օգտագործում են չելեստա։

Կատեգորիա:Ստեղնաշարային երաժշտական գործիքներ
Երկրաշարժ Լենինականում (ֆիլմ)

**Երկրաշարժ Լենինականում**, 1926 թվականին Հայֆիլմ կինոստուդիայի նկարահանած վավերագրական ֆիլմ։

## Սյուժե
Ֆիլմը նկարագրում է 1926 թ երկրաշարժի հետևանքները Լենինականում և մոտակա գյուղերում։

## Հետաքրքիր փաստեր
Երկրաշարժը Շիրակի մարզում տեղի է ունեցել հոկտեմբերի 22, 1926 թ։

## Արտաքին հղումներ
*Երկրաշարժ Լենինականում (Գյումրի)․ 1926

Կատեգորիա:1926 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայկական վավերագրական ֆիլմեր
Կատեգորիա:Սև-սպիտակ ֆիլմեր
Ջարվիս (կղզի)

մինի|Կղզու քարտեզը
**Ջարվիս** (), կղզի Խաղաղ օվկիանոսի հարավային մասում։ Պատկանում է ԱՄՆ-ին։ Ընդհանուր տարածքը 4,45 կմ²
է։ Աշխարհագրական կոորդինատները՝ 0°22’ հարավային լայնության և 160°03’ արևմտյան երկայնության։ Ջարվիսը ավազային-կորալյան կղզի է։ Հայտնագործվել է 1821 թ.-ին անգլիացիների կողմից, սակայն 1858 թ.-ին օկուպացվել է ԱՄՆ-ի կողմից։

Անմարդաբնակ կղզի է։ Միայն ժամանակ առ ժամանակ գիտնականներ են լինում կղզում։

Կատեգորիա:ԱՄՆ-ի կղզիներ
Կատեգորիա:Անմարդաբնակ կղզիներ
Կատեգորիա:Խաղաղ օվկիանոսի կղզիներ
Կատեգորիա:Կղզիներ այբբենական կարգով
Հարվածային գործիքներ

**[[Հարվածայնություն|Հարվածային]] գործիքը** կամ **հարվածային գործիքները** առանձին կամ մի խումբ երաժշտական գործիքների հավաքածու է, որը կարող է օգտագործվել բոլոր տիպի երաժշտություններում՝ ֆոլկլորից մինչև դասական երաժշտություն։ Այս գործիքներից ձայն դուրս բերելու նպատակով պետք է դրանց հարվածել։ Յուրաքանչյուր հարվածային գործիք ունի իր նվագելու ձևը։ Բաժանվում են երկու հիմնական մասի՝ մեմբրանոֆոն հարվածային գործիքներ և իդիոֆոն հարվածային գործիքներ։

## Բնութագիր
Գոյություն ունեն բազմաթիվ հարվածային գործիքներ։ Այս գործիքները համարվում են ամենահներից մեկը, քանի որ դրանք նախկինում հայտնաբերվել են տարբեր տեսակի փայտերից, և նվագելը հեշտ է եղել։ Հին ժողովուրդների նկարներում և պատկերներում կարելի է գտնել բազմաթիվ հնադարյան հարվածային գործիքներ։

Այս գործիքները բաժանվում են երկու հիմնական մասի՝ մեմբրանոֆոն հարվածային գործիքներ և իդիոֆոն հարվածային գործիքներ։ Իդիոֆոն համարվում են այն գործիքները, որոնք հենց բնականից հանում են տարբեր ձայներ օրինակ՝ քսիլոֆոնը, զանգակը, ծնծղան։ Այս գործիքնեը նվագվում են հատուկ փայտիկների օգնությամբ։ Փայտիկը, հարվածելով գործիքի ստեղներին, ստեղծում է տվյալ գործիքի ձայնը։ Մեմբրանոֆոն համարվում են հարվածային խուլ գործիքները ինչպիսիք են մեծ և փոքր թմբուկները։ Այս գործիքներին շատ ուժեղ հարվածելով՝ կարելի լսել նրանց հնչողությունը։ Մեմբրանոֆոնները նույնպես նվագում են փայտիկների օգնությամբ։ Դասական երաժշտության մեջ միշտ կիրառվել են տարբեր տեսակի հարվածային գործիքներ։ Վաղ դասականները դրանք կիրառում էին չափավոր քանակով կամ ընդամենը մեկ հատ (սովորաբար՝ լիտավր)։ Հարվածային գործիքներին կարևոր դեր է տվել Բելա Բարտոկը իր «Երաժշտություն լարայինների, հարվածայինների և չելեստայի համար» ստեղծագործությունում։ Դասական նվագախմբում յուրաքանչյուր հարվածային գործիք նվագող տարբեր է։ Այլ ոճի երաժշտության մեջ հարվածային գործիք նվագողը կարող է լինել նույն մարդը։

Հարվածային գործիքները շատ հազվադեպ են հանդիպում որպես սոլո գործիք։ Դասական երաժշտության մեջ այս գործիքները կարող են նվագել նաև դաշնամուրի հետ։ Գործիք նվագողը կարող է նվագել թե´ նստած, թե´ կանգնած։ Այս գործիքների փայտիկները կարող են լինել տարբեր տեսակի։ Հաճախ երաժիշտը դադարի ժամանակ փոխում է իր փայտիկները՝ գործիքի ուժգնությունը կամ տեմբրը փոխելու նպատակով։

## Հետաքրքիր է իմանալ
[thumb|[Էվելին Գլենի, Գերմանիա, Moers Festival – Մոյեռսի միջազգային փառատոն, 2004 թ․ մայիսի 30]]
2015 թվականի մայիսին Ստոկհոլմում կայացած ամենամյա միջազգային *Պոլառ մյուզիք մրցանակաբաշխության ([[Polar Music Prize]])* երկու դափնեկիրներից մեկը ճանաչվել է հարվածային գործիքների վիրտուոզ կատարող և կոմպոզիտոր շոտլանդացի Էվելին Գլենին (Evelyn GLENNIE ծնված 1965 թ․ հուլիսի 19, նա 11 տարեկանից լսողության 90 % կորցրել է)։ Մրցանակը շնորհել է Շվեդիայի արքա՝ Կառլ XVI Գուստաֆը։

## Պատկերասրահ
230px 230px 230px 230px

## Ծանոթագրություններ

Կատեգորիա:Երաժշտական գործիքներ
Ռաս ուլ-Այնի կայանատեղի

**[[Ռաս էլ Այն|Ռաս ուլ-Այն]]ի կայանատեղի**, անապատում գտնվող այն ճամբարները, որտեղ հազարավոր հայ գաղթականներ ուղարկվում էին մահվան Հայոց ցեղասպանության ժամանակ։

ԱՄՆ դեսպան Հենրի Մորգենթաուն ճանապարհը դեպի Ռաս ուլ-Այն անվանել է "մեկ հարատև սարսափ"։ Բազմաթիվ աղբյուրներ պատմում են այստեղ տեղի ունեցած վայրագությունների մասին։ Այսպես, միայն 1916 թ. 80000-ից ավելի հայ գաղթականներ կոտորվեցին Ռաս ուլ-Այնում։

Բազմիցս Ռաս ուլ-Այնի ճամբարները կալանավորների հետ լիկվիդացվում էին իբրև "պայքար տիֆի դեմ"։

* Արամ Անտոնյան
* *Հովհաննես Գմբեթյան* (1894-1915), պոետ և ուսուցիչ, սպանվել է Ռաս ուլ-Այնում։

## Տես նաև
*Դեր Զորի կայանատեղի

## Ծանոթագրություններ

* *Survivors: An Oral History Of The Armenian Genocide*, by Donald E. Miller, Lorna Touryan Miller, University of California Press, 1999, ISBN 0-520-21956-2

## Արտաքին հղումներ
* Photoes from Ras ul-Ain camps

Կատեգորիա:Հայոց ցեղասպանության բնաջնջման կենտրոններ
Կատեգորիա:Հայոց ցեղասպանություն
Կատեգորիա:Սիրիայի պատմություն
Մանկական Եվրատեսիլ երգի մրցույթին մասնակցող երկրների ցանկ

**[[Մանկական Եվրատեսիլ երգի մրցույթ]]ում** մինչ օրս ընդհանուր առմամբ հայտ է ներկայացրել 40 երկիր։ Մրցույթին կարող են մասնակցել 9-ից 14 տարեկան երեխաները(8-ից 15 տարեկանները 2003-ից 2006-ին)։ Աղյուսակում մոխրագույնով են նշված այն երկրները, որոնք դուրս են եկել մրցույթից։

## Մասնակցություն
մինի|300px|right

Կատեգորիա:Մանկական Եվրատեսիլ երգի մրցույթ
Կատեգորիա:Երկրների ցանկեր
Կատեգորիա:Ցանկեր:Մշակույթ
Մելինե Մանուշյան

**Մելինե Մանուշյան** (Մելինէ Մանուշեան, ), ֆրանսահայ գործիչ։

Դիմադրության մասնակից Միսաք Մանուշյանի կինը։

Ծնվել է 1913 թվականին Կ. Պոլսում։ Հայոց Ցեղասպանության ժամանակ զրկվել է ծնողներից, մանկությունը անցկացրել է որբանոցներում։ Մինչև 1926 թվականն ապրել է Մարսելում, 1934 թվականին ծանոթացել է ապագա ամուսնու հետ։ Մոտ հարաբերությունների մեջ է եղել Շառլ Ազնավուրի ընտանիքի հետ։

Միսաք Մանուշյանի՝ կնոջն ուղարկած վերջին նամակի բնօրինակը պահվում է Կոնգրեսի գրադարանում, Վաշինգտոն։ Լուի Արագոնը, ոգեշնչված Մանուշյանի վերջին նամակից՝ ուղղված կնոջը, գրել է «Տողեր՝ հիշատակի համար» (*Strophes pour se souvenir*) բանաստեղծությունը։

Միսաք Մանուշյանի մահապատժի իրագործումից հետո Մելինեն խուսափել է ֆաշիստական կալանքից և ողջ մնացել պատերազմում։ Նա այլևս երբեք չի ամուսնացել և երեխա չի ունեցել։ 1954 թվականին Մելինե Մանուշյանը գրել է ամուսնուն նվիրված հուշեր, որոնց հիման վրա 1985 թվականին նկարահանվել է ֆիլմ։

## Ծանոթագրություններ

## Արտաքին հղումներ
*Մելինե Մանուշյան - նյումագ
*Կենսագրություն
*Միսաք Մանուշյանի նամակն իր կնոջը՝ Մելինեին

Կատեգորիա:Հայերն Օսմանյան կայսրությունում
Կատեգորիա:Հայոց ցեղասպանությունից փրկվածներ
Կատեգորիա:Ֆրանսահայ կոմունիստներ
Կատեգորիա:Ֆրանսահայ հասարակական գործիչներ
Կատեգորիա:Ֆրանսահայ մանկավարժներ
Սևիլ (ֆիլմ)

**Տունը հրաբխի վրա (Ազերբայջանի կինը)**՝ 1929 թվականին Համո Բեկնազարյանի նկարահանած համր գեղարվեստական ֆիլմերից է։ Ջաֆար Ջաբարլի համանուն պիեսի էկրանավորում։

## Սյուժե
Հասարակական դրամա Ադրբեջանում Մուսավաթի իշխանության տարիներին։

## Դերերում
* Իզեթ Օրուջևա – *Սևիլ*
* Աղասադիխ Գերայբեյլի – *Բալաշ*
* Մուսթաֆա Մարդանով, Բելա Բելեցկայա, Լյատիֆ Սաֆարով, Ժասմեն, Ա.Բեզիրդանով

## Ստեղծագործական խումբ
* նկարիչ - Աբրահամ Գոնչարսկի

= Հղումներ =
* «Սևիլ» ֆիլմը Кино-Театр.ru կայքում

Կատեգորիա:1928 ֆիլմեր
Կատեգորիա:Ադրբեջանի կինոընկերություններ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային կինոընկերություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Մելոդրամաներ
Կատեգորիա:Սև-սպիտակ ֆիլմեր
Կանխազգացում (ֆիլմ)

**«Կանխազգացում»** (), 2001 թվականին լույս տեսած ռոմանտիկ կատակերգություն, որի գլխավոր դերակատարներն են Քեյթ Բեքինսեյլն ու Ջոն Քյուսաքը։

## Սյուժե
Ամանորյա գնումների ժամանակ Նյու Յորքում Ջոնաթան Թրագերը (Ջոն Քյուսաք) հանդիպում է Սառա Թոմասին (Քեյթ Բեքինսեյլ), քանի որ երկուսն էլ պատահաբար խանութում միաժամանակ վերցնում են նույն զույգ ձեռնոցը։ Նրանք փոխադարձ ձգողություն են զգում միմյանց հանդեպ, պաղպաղակ են ուտում բարում և բաժանվում։ Այնուհետև հասկանում են, որ իրենք մի ինչ-որ բան թողել են պաղպաղակի բարում և գնում են միմյանց գտնելու։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2001 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Կալիֆոռնիայում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Պիտեր Չելսոմի ֆիլմեր
Կատեգորիա:Սուրբծննդյան ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Կատեգորիա:Ֆրանսերեն ֆիլմեր
Կատեգորիա:Նյու Յորք նահանգում նկարահանված ֆիլմեր
Ջոնաթան Ուայլդ

**Ջոնաթան Ուայլդ** (, ), 18-րդ դարի անգլիացի հայտնի հանցագործ։ Նախակերպար է հանդիսացել Հենրի Ֆիլդինգի «Ջոնաթան Ուայլդ» (1743) խաբեբայապատման համար։ Ուայլդի և Ջեք Շեփարդի արկածները Ջոն Գեյի «Աղքատների օպերայի» համար սյուժետային հենք են հանդիսացել, հետագայում այն օգտագործել է Բերտոլդ Բրեխտը իր «Երեք գրոշանոց օպերայում»։

## Ծանոթագրություններ

Կատեգորիա:Անգլիացի հանցագործներ
Կատեգորիա:Խարդախներ
Կաշի (ֆիլմ)

**Կաշի**, 1929 թվականին Հայֆիլմ կինոստուդիայի նկարահանած վավերագրական ֆիլմ է։

## Սյուժե
Ֆիլմում նկարագրվում է կաշվի արտադրության զարգացումը Հայաստանում և կաշվի մշակման արտադրական պրոցեսը Երևանի կաշվի գործարանում։

## Հղումներ
* «Կաշի» ֆիլմը «Հայկական կինո» կայքում 

Կատեգորիա:1929 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայկական վավերագրական ֆիլմեր
Կատեգորիա:Սև-սպիտակ ֆիլմեր
Զանգակ (նվագարան)

**Զանգակը** հարվածային երաժշտական գործիք է։ Այն պատկանում է հարվածային գործիքների իդիոֆոնների ընտանիքին։ Տեսքով շատ նման է քսիլոֆոնին, սակայն դրանից տարբերվում է իր մետաղական ստեղներով։

Կազմված է խրոմատիկ կերպով դասավորված մետաղյա թիթեղներից (ինչպես դաշնամուրը) և նվագվում է փայտյա կամ կաուչուկե փայտիկներով։ Այսպիսով, զանգանվագը նմանվում է քսիլոֆոնին, սակայն քսիլոֆոնը կազմված է փայտյա թիթեղներից։ Այսուամենայնիվ, զանգականվագը ավելի փոքր է և ունի ավելի բարձր ձայնաստիճան։

## Նկարագիր
ձախից|նվագախմբային զանգակ|220px
Զանգակի ստեղծման ստույգ թվականը հայտնի չէ, բայց համարվում է, որ այն ստեղծվել է 1763-ին Պիեռ-Ժոսեֆ Լըբլանի կողմից։ Զանգակը կարող է լինել տարբեր չափերի։ Այն կազմված է խրոմատիկ հերթականությամբ դասավորված մետաղյա բարակ թիթեղներից։ Դասավորությունը նման է դաշնամուրի դասավորությանը։ Հիմնականում զանգակները ունեն 3 օկտավա։ Զանգակը նվագում են հատուկ փայտիկներով՝ փայտե կամ կաուչուկե։ Այն ունի շատ լայն օգտագործում։

Զանգակը շատ հաճախ հանդիպում է սիմֆոնիկ նվագախմբում և երաժշտությանը տալիս շատ հետաքրքիր և թևավոր տեմբր։ Առաջին անգամ այն նվագախմբում օգտագործել է Վոլֆգանգ Մոցարտն իր «Կախարդական սրինգը» օպերայում։ Զանգակը հիմնականում հանդիպում է մեծ նվագախմբերում, որտեղ կարելի է հանդիպել շատ հարվածային գործիքների։ Սիմֆոնիկ նվագախմբում զանգակը դնում են հատուկ հենակների վրա։ Բացի դասական երաժշտությունից, զանգակը կարող է նաև հանդիպել ֆոլկլորային երաժշտությունում, ինչպես նաև տարբեր ազգերի տոնակատարություններում։ Զանգակը լայն օգտագործում ունի նաև ռոք երաժշտությունում։

Տոնակատարությունների ժամանակ զանգակը հատուկ կախիչներով ամրացնում են նվագողին, որպեսզի վերջինս կարողանա այն նվագել քայլելով։

## Ծանոթագրություններ

Կատեգորիա:Հարվածային երաժշտական գործիքներ
Մնա

**«Մնա»**-ն () 2005 թ. ամերիկյան ֆիլմ է՝ միստիկա, դրամա, թրիլլեր ժանրերում։ Ֆիլմը ներկայացվել է Ռիո դե Ժանեյրոյի միջազգային կինոփառատոնին 2005 թ. սեպտեմբերի 24-ին։ Ֆիլմի դեպքերը տեղի են ունենում Նյու Յորքում` հոգեբանի (Էվան ՄքԳրեգոր) և այցելուի (Ռայան Գոսլինգ) մասին, ով հակված է երեք օրում գործել ինքնասպանություն։ Հոգեբանն ամեն կերպ փորձում է թույլ չտալ սպանությունը, իսկ հիվանդի ընկերներին ու հարազատներին այցելություններն աստիճանաբար կտրում են նրա իրականության զգացումն աշխարհից։

Շուրջ 50 000 000 դոլար բյուջեով ֆիլմը ֆինանսական ձախողում է տարել` հավաքելով մոտ 8.4 միլիոն դոլար։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2005 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Մարկ Ֆորսթերի ֆիլմեր
Բամբակ (ֆիլմ)

**Բամբակ**, 1930 թվականին Հայֆիլմ կինոստուդիայի նկարահանած վավերագրական ֆիլմ։

= Սյուժե =
Ֆիլմում ցուցադրված են առանձին աշխատանքային պահեր Երևանի բամբակազտիչ գործարանում։

= Հղումներ =
* «Բամբակ» ֆիլմը «Հայկական կինո» կայքում 

Կատեգորիա:1930 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայկական վավերագրական ֆիլմեր
Կատեգորիա:Սև-սպիտակ ֆիլմեր
Երկիր Նաիրի (ֆիլմ)

**Երկիր Նաիրի**, 1930 թվականին «Հայֆիլմ» կինոստուդիայի նկարահանած վավերագրական ֆիլմ։ Ֆիլմը նվիրված է Հայաստանում Խորհրդային իշխանության 10-ամյակին։

Ռուբեն Մամուլյանը գովաբանել է ֆիլմը Փարիզի «Արշավ» թերթում։

## Արտաքին հղումներ
* «Երկիր Նաիրի» ֆիլմը «Հայկական կինո» կայքում 

Կատեգորիա:1930 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային վավերագրական ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայկական վավերագրական ֆիլմեր
Կատեգորիա:Սև-սպիտակ ֆիլմեր